CELEX: 32020D0305(01)
Language: mt
Date: 2020-02-27 00:00:00
Title: Deċiżjoni Tal-Kunsill tas-27 ta’ Frar 2020 li taħtar president ta’ Bord tal-Appell u li testendi l-mandat ta’ president ta’ Bord tal-Appell tal-Uffiċċju tal-Proprjetà Intellettwali tal-Unjoni Ewropea 2020/C 72 I/01

5.3.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  CI 72/1
               
            
         DEĊIŻJONI TAL-KUNSILL
         tas-27 ta’ Frar 2020
         li taħtar president ta’ Bord tal-Appell u li testendi l-mandat ta’ president ta’ Bord tal-Appell tal-Uffiċċju tal-Proprjetà Intellettwali tal-Unjoni Ewropea
         (2020/C 72 I/01)
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament (UE) 2017/1001 tal-Parlament Ewropew u tal-Kunsill tal-14 ta’ Ġunju 2017 dwar it-trademark tal-Unjoni Ewropea (1), u b’mod partikolari l-Artikolu 166(1) u (3) tiegħu,
         Billi:
         
                     (1)
                  
                  
                     Fit-22 ta’ Novembru 2019, ġiet ippreżentata lill-Kunsill mill-Bord tat-Tmexxija tal-EUIPO lista ta’ kandidati għall-kariga ta’ president ta’ Bord tal-Appell tal-Uffiċċju tal-Proprjetà Intellettwali tal-Unjoni Ewropea (“EUIPO”).
                  
               
                     (2)
                  
                  
                     Fid-19 ta’ Novembru 2019, il-Bord tat-Tmexxija tal-EUIPO ddeċieda li jipproponi lill-Kunsill l-estensjoni tal-mandat tas-Sur Detlef SCHENNEN bħala president ta’ Bord tal-Appell tal-EUIPO għal perijodu addizzjonali ta’ ħames snin, mill-1 ta’ Novembru 2020,
                  
               ADOTTA DIN ID-DEĊIŻJONI:
         
            Artikolu 1
            
               1.   Is-Sa Virginia MELGAR, imwielda f’Minas (l-Urugwaj) fid-19 ta’ Lulju 1959, hija b’dan maħtura president ta’ Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) għal mandat ta’ ħames snin.
            
            
               2.   Id-data li fiha jibda l-mandat ta’ ħames snin imsemmi fil-paragrafu 1 għandha tiġi ddeterminata mill-Bord tat-Tmexxija tal-EUIPO.
            
         
         
            Artikolu 2
            Il-mandat tas-Sur Detlef SCHENNEN bħala president ta’ Bord tal-Appell tal-EUIPO huwa b’dan estiż mill-1 ta’ Novembru 2020 sal-31 ta’ Ottubru 2025.
         
         
            Artikolu 3
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, is-27 ta’ Frar 2020.
            
               
                  Għall-Kunsill
               
               
                  Il-President
               
               D. HORVAT
            
         
         
            (1)  ĠU L 154, 16.6.2017, p. 1.